Локо Андижонда осонлик билан ғалаба қозонди - Offside.uz – Offside'да бўлинг, офсайдда қолманг!\nЛоко Андижонда осонлик билан ғалаба қозонди\nБугун Ўзбекистон кубоги 1/8 финал доирасидаги учрашувлар бўлиб утди. Андижоннинг "УзДонгЖу" жамоаси Тошкентнинг "Локомотив" жамоасини кабул килди.\nУшбу учрашувда 1-лига вакили Олий лига пешқадамига қарши муносиб тайёргарлик кўргани яққол намоён булди. Ўйиннинг дастлабки гол муаллифи мехмонларнинг Грузиялик легионери, хамда жамоа сардори Кахи Махарадзе булди. У учрашувнинг 37- дақиқасида хисобни очди. Ушбу голдан сўнг мезбонларнинг уйини анча фаоллашди ва биринчи бўлимнинг 44-дақиқасида тиниб-тинчимас мохир хужумчиси Шахбоз Жумабоев хисобни тенглаштирди, 1:1. Биринчи бўлимда бошқа гол киритилмади.\n2-бўлимда мехмонларнинг бош мураббийи тажрибали ўйинчилар Тимур Копадзе ва Сардор Мирзаевларни майдонга туширди. Ушбу ўзгаришлар мехмонларни 2-бўлимда рақибига хеч қандай имкон бермаганлиги яккол намоён бўлиб колди. Учрашувдаги иккинчи гол ўйиннинг 68-дақиқасида содир этилди, "Локомотив"нинг мохир хужумчиси Темурхўжа Абдухоликов чамаси майдоннинг 25 метр узокликдан урган голи учрашувдаги энг чиройли гол булди, 1:2. Ушбу голдан сўнг учрашувнинг қолган қисмлари Локомотивнинг устунлигида ўтди.\nЎйиннинг 78-дақиқасида мезбонларнинг ҳимоячиси жарима майдони ичига ёриб кирган Дониёр Усмоновга нисбатан қўполлик ишлатди. Вазиятга яқин турган бош хакам Димитрий Пислегин хеч иккиланмасдан 11 метрлик нуктани кўрсатди. Пенальтини 2-бўлимда майдонга тушган Сардор Мирзаев бажарди ва хисобни 1:3 бўлишини таъминлади. Учрашувдаги сўннги гол ўйиннинг 89-дақиқасида кузатилди, иктидорли ярим химоячи Қувондик Рўзиев номига ёзилди, 1-4. Ушбу голдан сунг дарвозалар бошқа ишғол этилмади.\nБу йирик ғалабадан сўнг Тошкентнинг "Локомотив" жамоаси бир оёғи билан кейинги боскич йўлланмасини нақд қилиб қўйди.\n25/03, 22:31 0